KRAJEVNA SKUPNOST davčna št.: 52588068

BUKOVICA-VOLČJA DRAGA matična št.: 5030145

Bukovica 43 Podračun UJP Urad Postojna

### **5293 Volčja Draga** št.: 01401-6000000212

## Z A P I S N I K

**7. redne seje Sveta Krajevne skupnosti Bukovica-Volčja Draga**, **ki je bila**

**v četrtek 5. 3. 2020 v Kulturnem domu v Bukovici**

#### Prisotni člani Sveta KS: Dušan Nemec, Irena Gregorič, Boštan Čečko, Srečko Špacapan in Dragan Zorn. Opravičil se je Denis Plahuta.

Pri prvi točki dnevnega reda sta bila prisotna Vijolica Zorn, računovodkinja KS.

Sejo je vodil Dušan Nemec, predsednik Sveta KS.

**Predlagan in potrjen je bil naslednji dnevni red :**

1. Poročilo Komisije za popis terjatev in obveznosti za leto 2019.
2. Letno poročilo za leto 2019.
3. Finančni načrt KS za leto 2020.
4. Potrditev zapisnika 6. redne seje in pregled sklepov.
5. Potrditev zapisnika 3. izredne seje in pregled sklepov.
6. Predlog sklepa KS za občinsko nagrado 2020.
7. Pobude in vprašanja članov Sveta KS.

Ad) 1

**Poročilo Komisije za popis terjatev in obveznosti za leto 2019**

Dragan Zorn pove, da je pregledal terjatve in obveznosti. Sedaj imamo bolj čisto bilanco, ker so vsi stari dolgovi odpisani. Precej dolžnikov je glede najemnin grobov. Dolgove je treba rešit. Člani sveta so si razdelili kdo bo koga obiskal.

Ker je Denis Plahuta odsoten (tujina), je Svet KS sprejel sklep: v komisiji ga nadomešča Boštjan Čečko.

Svet KS je nato sprejel sklep: poročilo komisije za popis terjatev in obveznosti je sprejeto.

Ad) 2

**Letni poročilo za 2020**

Vijolica Zorn je podala pisno poročilo glede finančnega poslovanja krajevne skupnosti, ki so ga predhodno prejeli vsi člani Sveta KS. Poročilo se nahaja v arhivu KS. Na kratko je poročilo predstavila tudi ustno.

Svet KS je sprejel sklep: Letno poročilo je sprejeto.

Ad) 3

**Finančni načrt KS za leto 2020**

Svet KS je potrdil predlagani finančni načrt za leto 2020. FN je priloga zapisnika.

Ad) 4

**Potrditev zapisnika 6. redne seje in pregled sklepov**

Svet KS se je seznanil s zapisnikom 6. redne seje in soglasno sprejel **SKLEP: zapisnik 6**. redne seje je sprejet. Svet se je seznanil tudi z izvrševanjem sklepov.

Ad) 5

**Potrditev zapisnika 3. izredne seje in pregled sklepov**

Svet KS je pregledal zapisnik 3. izredne seje in soglasno sprejel **SKLEP: zapisnik 2. izredne seje je sprejet.** Svet se je seznanil tudi z izvrševanjem sklepov.

Ad) 6

**Predlog sklepa za občinsko nagrado za leto 2020**

Dušan Nemec predlaga, da se za občinsko nagrado za leto 2020 predlaga zakonca Jožeta in Ines Ropoša (utemeljitev, ki jo je pripravil Stanko Šemrl je priloga zapisnika).

Dragan Zorn podpira predlog, saj je Jože Ropoša sodeloval pri zborniku o naši KS, pri pisanju v občinski list, že vse življenje zbira različno gradivo, ki je pomembno za ohranjanje vedenja o preteklosti….

Tudi ostali člani predlog podpirajo.

Svet KS je sprejel **SKLEP: občinskemu svetu občine Renče – Vogrsko predlagamo, da Plaketo Občine Renče-Vogrsko za večletne izjemne uspehe oz. vrhunske dosežke na posameznih področjih družbenih dejavnosti prejmeta Jože in Ines Ropoša iz Volčje Drage.**

Ad) 7

**Vprašanja in pobude članov Sveta KS ter informacije**

* 1. Dragan Zorn predlaga kandidata za priznanje KS (ob krajevnem prazniku) in sicer meni, da bi priznanje dobil Vojko Žižmond iz Bukovice, ki je v preteklosti veliko sodeloval pri dogajanju v KS (plesi….)
  2. Dušan Nemec pove o puščanju vode na pokopališču, zadeva se rešuje. Glede kontejnerja za smeti pri pokopališču pa pove, da plačujemo za en kontejner, ki se ga prazni štirikrat mesečno.
  3. Na pokopališču je potrebno napraviti klančine za invalidske vozičke.
  4. Glede načrtovanega prekopa treh grobov na pokopališču je stanje sledeče: dva najemnika se s prekopom strinjata, s tretjim se še dogovarjamo.
  5. Svet KS je sprejel **sklep, da so odslej seje na dan ponedeljka**.
  6. Dušan Nemec pove o pripravah glede nadstreška pri Kulturnem domu: Načrtuje se ravna streha, na njej zemlja in trava; ogrevalne naprave KD se spusti nižje.
  7. Hiša dobre volje v Volčji Dragi: župan se je spet ogrel za zadevo, dano je v projektiranje in pridobivanje gradbenega dovoljenja…
  8. Proračun občine: 8 svetnikov je naredilo svoj osnutek, in ga predlagalo županu. Pri predlogu je sodeloval tudi predsednik Dušan.

Zapisnik napisal Predsednik Sveta KS

Stanko Šemrl Dušan Nemec